CELEX: 22004D0071
Language: da
Date: 2004-06-08 00:00:00
Title: 2004/71/: Afgørelse truffet af Det Blandede EØS-udvalg nr. 71/2004 af 8. juni 2004 om ændring af bilag II (tekniske forskrifter, standarder, prøvning og certificering) til EØS-aftalen

25.11.2004   
            
            
               DA
            
            
               Den Europæiske Unions Tidende
            
            
               L 349/26
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 71/2004
   af 8. juni 2004
   om ændring af bilag II (tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag II til aftalen blev ændret ved afgørelse nr. 102/2002 truffet af Det Blandede EØS-udvalg den 12. juli 2002 (1).
            
         
               (2)
            
            
               Rådets forordning (EF) nr. 2679/98 af 7. december 1998 om det indre markeds funktion med hensyn til fri bevægelighed for varer mellem medlemsstaterne (2) bør indarbejdes i aftalen.
            
         
               (3)
            
            
               Den resolution, som blev vedtaget af Rådet og repræsentanterne for medlemsstaternes regeringer, forsamlet i Rådet den 7. december 1998, om fri bevægelighed for varer (3), bør indarbejdes i aftalen —
            
         TRUFFET FØLGENDE AFGØRELSE:
   Artikel 1
   Kapitel XX i bilag II til aftalen ændres således:
   
               1)
            
            
               Følgende overskrift og punkt indsættes efter overskriften »XX. VARERS FRIE BEVÆGELIGHED — GENERELLE BETRAGTNINGER«:
               »OMHANDLEDE RETSAKTER
               
                           1.
                        
                        
                           
                              398 R 2679: Rådets forordning (EF) nr. 2679/98 af 7. december 1998 om det indre markeds funktion med hensyn til fri bevægelighed for varer mellem medlemsstaterne (EFT L 337 af 12.12.1998, s. 8).«
                        
                     
         
               2)
            
            
               Punkt 1, 2, 3 og 4 omnummereres til henholdsvis punkt 2, 3, 4 og 5.
            
         
               3)
            
            
               Følgende punkt indsættes efter punkt 5 (Kommissionens henstilling 2001/893/EF):
               
                           »6.
                        
                        
                           
                              498 X 1212(01): Resolution vedtaget af Rådet og repræsentanterne for medlemsstaternes regeringer, forsamlet i Rådet, den 7. december 1998 om fri bevægelighed for varer (EFT L 337 af 12.12.1998, s. 10).«
                        
                     
         Artikel 2
   Teksten til forordning (EF) nr. 2679/98 og den resolution, som blev vedtaget af Rådet og repræsentanterne for medlemsstaternes regeringer, forsamlet i Rådet den 7. december 1998, på islandsk og norsk, som offentliggøres i EØS-tillægget til Den Europæiske Unions Tidende, er autentiske.
   Artikel 3
   Denne afgørelse træder i kraft den 9. juni 2004, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. juni 2004.
      
         
            På vegne af Det Blandede EØS-udvalg
         
         S. GILLESPIE
         
         
            Formand
         
      
   
   
      (1)  EFT L 298 af 31.10.2002, s. 17.
   
      (2)  EFT L 337 af 12.12.1998, s. 8.
   
      (3)  EFT L 337 af 12.12.1998, s. 10.
   
      (4)  Forfatningsmæssige krav angivet.
   
      BILAG
      
         ERKLÆRING FRA EFTA-STATERNE
         om den resolution, som blev vedtaget af Rådet og repræsentanterne for medlemsstaternes regeringer, forsamlet i Rådet den 7. december 1998, vedrørende varers frie bevægelighed
         (indsættelse af et nyt punkt 6 i kapitel XX (varers frie bevægelighed — generelle betragtninger) i bilag II til EØS-aftalen)
         EFTA-staterne forpligter sig til at træffe alle fornødne foranstaltninger for at overholde samme forpligtelser som medlemsstaterne i forbindelse med gennemførelsen af den resolution, som blev vedtaget af Rådet og repræsentanterne for medlemsstaternes regeringer, forsamlet i Rådet den 7. december 1998, vedrørende varers frie bevægelighed.
      
      
         FÆLLESERKLÆRING
         om indarbejdelse af Rådets forordning (EF) nr. 2679/98 af 7. december 1998 om det indre markeds funktion med hensyn til fri bevægelighed for varer mellem medlemsstaterne i aftalen
         (indsættelse af et nyt punkt 1 i kapitel XX (varers frie bevægelighed — generelle betragtninger) i bilag II til EØS-aftalen)
         De kontraherende parter er enige om, at de anliggender, der tages op i Rådets forordning (EF) nr. 2679/98, er vigtige for den endelige realisering af det indre marked.
         Parterne ønsker derfor at anvende forordning (EF) nr. 2679/98, som denne indgår i EØS-aftalen.
         Dette berører ikke parternes aftale om, at retlige og indre anliggender som sådan falder uden for EØS-aftalen.